b'\n_START_ARTICLE_\nArtemisia absinthium\n_START_SECTION_\nBilang mga gamot\n_START_PARAGRAPH_\nKasama ang Artemisia vulgaris, isa pang damong-maria, pinahahalagahan ang Artemisia absinthium sa Silanganin at Kanluraning bahagi ng mundo. Kapwa mapait ang lasa ng mga A. vulgaris at A. absinthium ngunit mainam para sa mga karamdamang pangdaanan ng pagkain (tiyan at bituka), at maging sa pagpapapainam ng pagdumi, magkasama sa isang pahina ngunit magkahiwalay ang paglalarawan sa bawat uring ito ng mga Artemisia. Tinatawag itong wormwood sa Ingle, o "uod-kahoy", sapagkat mainam itong pampurga o pangtanggal ng mga parasitikong bulati sa katawan ng tao. Ginagamit din itong sangkap sa mga mapapait ngunit pampaganang mga alak, na iniinom bago kumain (tinatawag na mga aperitif sa Ingles (aperitip) at vermouth o bermut ang isang halimbawa ng alak na ito)._NEWLINE_Bukod sa pagiging isang pampaganang inumin bago kumain, nakapagpapasigla rin ito sa atay at ng sinapupunan, partikular na sa panahon ng panganganak. Naglalaman sila ng maaaring makaadik (hindi mapigilan ang pagkonsumo) na thujone.'